Un bărbat a fost arestat după ce a infectat cu COVID 22 de persoane. S-au îmbolnăvit și trei copii de un an.
Un bărbat a fost arestat în Spania, suspectat de agresiune, după ce ar fi infectat 22 de persoane cu Covid. Bărbatul s-a plimbat cu masca jos, tușind și spunând colegilor că avea să-i infecteze. "O să vă infectez pe toți cu coronavirus", spunea bărbatul.
Un bărbat a fost arestat în Spania, suspectat de agresiune, după ce ar fi infectat 22 de persoane cu Covid, relatează BBC.Bărbatul de 40 de ani ar fi continuat să meargă la serviciu și la sală, în ciuda faptului că tușea și avea febră de peste 40°C.El s-a plimbat cu masca jos, tușind și spunând colegilor că avea să-i infecteze.Cinci colegi de muncă și trei persoane de la sala de sport au fost testate pozitiv. Alte 14 persoane – membri ai familiilor celor infectați – s-au îmbolnăvit, inclusiv trei copii de un an.Într-o declarație publicată sâmbătă, poliția spaniolă a declarat că bărbatul prezintă simptome de câteva zile, dar a refuzat să plece acasă de la locul de muncă aflat în orașul Manacor.El a făcut un test PCR într-o seară, dar a doua zi a plecat la serviciu și la sala de fitness, în așteptarea rezultatelor.Colegii săi i-au cerut să plece acasă, dar el a refuzat, au spus polițiștii. Își dădea masca jos, tușea și spunea: "O să vă infectez pe toți cu coronavirus".Când testul său a ieșit pozitiv, colegii au fost "alarmați", potrivit poliției.Niciunul dintre oameni nu s-a îmbolnăvit grav, a spus poliția.